Hy is in “ernstige gesprekke” met alle aandeelhouers betrokke, het hy in ŉ verklaring gesê. “Alle aandeelhouers neem kennis van die negatiewe impak van die voortslepende staking, die finansiële stand van die poskantoor en die geweld en intimidasie.”
Cwele het gesê die bestuur en vakbonde vergader met personeel en doen ŉ beroep op hulle om terug te keer werk toe. Hy het gesê hy is bemoedig deur die vordering wat reeds gemaak is. “Ons wil alle Suid-Afrikaners verseker dat ons onverpoosd werk om die staking tot ŉ einde te bring,” het hy gesê.
Die staking, wat nou al maande lank duur, hou verband met tydelike werkers wat permanent aangestel moet word.
Die Poskantoor het ook bevestig onderhandelings duur voort. “Bedrywighede by sommige poskantore is steeds opgeskort weens erge intimidasie en dreigemente van geweld,” het die organisasie in ŉ verklaring gesê. Bedrywighede by possorteringsentrums in Gauteng, Bloemfontein en Polokwane het grotendeels tot ŉ stilstand gekom, aangesien werknemers nie toegelaat word om hul werksplek te betree nie.
Intussen het die Kommunikasiewerkersvakbond (CWU) gesê hy is verras oor Cwele se uitlatings. “Die CWU is verras deur die minister se versoek aan die vakbond om die staking op te skort, aangesien die vakbond nie enige staking gereël het nie.” Die vakbond het ook gesê hy is besorg oor die maatskappy en ander groeperings, onder die vaandel van die departement, se pogings om die staking te beëindig sonder om met die personeel te vergader. “Hierdie benadering vererger die krisis in die Poskantoor,” het die vakbond gesê.
Volgens die CWU moet die personeel ŉ mandaat vir die vakbond gee of die ooreenkoms, om hulle in verskillende fases permanent aan te stel met ŉ salarisverhoging “die moeite werd is om te oorweeg”.
annoniem · 5 jare gelede
ek is n graad 12 leerder en wil graag weet of die aansoek vorms wat ons matrikulante weg gestuur het dalk by die instituut geariveer het, aangesien die sluitings datum daarvoor al die 31 September 2014 was.(Queenstown)
Jy sal ongelukkig direk by die instituut moet navraag doen. Maroela Media is slegs ‘n Afrikaanse nuuswebwerf en het nie enige verwantskap aan die Poskantoor of die Instituut nie.
Die Poskantoor sal binne die volgende paar jaar nie eers meer bestaan nie soos die “workers” hulle self uit ‘n werk uit staak. Nuwe tegnologie en courier maatskappye sal daarvoor sorg.
Thinus · 5 jare gelede
CWU is een van daardie unies wat eeder die julle maatskapy sal laat kelder. Plaas dat die regering vir hulle se hulle moet na hul m..r gaan en al die wat strike afdank.
Mickie · 5 jare gelede
waner hou die staking nou op???????????